**Johannes Gronowski** (født 4. februar 1874 i Graudenz i Preussen i Tyskland, død 27. august 1958 i Paderborn) var en tysk politiker som representerte Deutsche Zentrumspartei og CDU. Fra 1922 til 1933 var han overpresident i provinsen Westfalen i Fristaten Preussen.

Liv og virke
------------

### Bakgrunn

Johannes Gronowski kom fra enkle kår, og faren døde før gutten ble født. Etter folkeskolen fikk han i lære som maskin- og bygningsmetallfagarbeider. Han kvalifiserte seg ytterligere ved kveldskurs arrangert av den katolskre fagforeningsbevegelse.

Under inntrykk fra dannelsesarbeidet organisert av det i 1890 grunnlagte *Volksverein für das katholische Deutschland* innrettet Gronowski det første «Volksbüro» (*folkebyrå*) i Dortmund, som var en hjelpe- og rådgivertjeneste for arbeidere angjeldende sosialforsikring og arbeidsvern.

I 1902 overtok han som leder av det arbeidersekretariatet i Dortmund-Hörde. Fire år etter grunnla han den første Katholischer Arbeiterverein i Dortmund.

### Politiker

I 1905 ble Johannes Gronowski som medlem av partiet Zentrum innvalgt i Dortmunds byrepresentantskapsforsamling, og den 16. juni 1908 til det prøyssiske representanskapshus, og satt i dette frem til 1918.

Han ble i 1919 medlem av den prøyssiske lovgivende lasndsforsamling, og var deretter fra 1921 til 1933 medlem av Den prøyssiske landdagen, og ble valgt inn både i parti- og fraksjonsledelsen. Fra 1922 til 1933 var han Oberpräsident for den prøyssiske provins Westfalen. Han engasjerte seg fremfor alt i sosialpolitiske spørsmål og var å regne til venstrefløyen i sitt parti.

Etter nazistenes maktovertagelse ble han allerede den 22. februar 1933 tilsidesatt og pensjonert.

Gronowski hørte til de ledende medlemmer av Kölner Kreis.

Etter Annen verdenskrig var han en av grunnleggerne av CDU i den britiske okkupasjonssone. Fra 1948 til 1951 var han *Landesvorsitzender* for *CDU Westfalen-Lippe*. Fra 1946 til 1950 og seretter fra 28. desember 1953, da han trådte inn for den avdøde Josef Schrage, til 4. juli 1954, var han medlem av Landtag Nordrhein-Westfalen.

Gronowski døde 17. august 1958.

Referanser
----------

1. 1 2   Gemeinsame Normdatei, besøkt 24. april 2014[Hentet fra Wikidata]
2. ↑   Gemeinsame Normdatei, besøkt 11. desember 2014[Hentet fra Wikidata]
3. ↑   Gemeinsame Normdatei, besøkt 30. desember 2014[Hentet fra Wikidata]
4. ↑  Joseph Joos: *So sah ich sie. Menschen und Geschehnisse*, Augsburg, 1958, s. 33 - 37.
5. ↑  Horst Möller: "Die preußischen Oberpräsidenten der Weimarer Republik als Verwaltungselite", i: Klaus Schwabe (Hrsg.): *Die preußischen Oberpräsidenten 1815 - 1945* Boppard, 1985, d. 183 -217.
6. ↑  Karl Teppe: "Johannes Gronowski", i: Walter Först (Hrsg.): *Aus dreißig Jahren. Rheinisch-westfälische Politiker Porträts*, Köln, 1979, s. 21 - 37.

Eksterne lenker
---------------

* (en) Johannes Gronowski – kategori av bilder, video eller lyd på Commons Rediger på Wikidata
* Biographie im Portal *Westfälische Geschichte*
* *Gronowski, Johannes Arkivert 30. oktober 2013 hos Wayback Machine.* im Projekt *Geschichte der CDU* der Konrad-Adenauer-Stiftung

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND
 |